Nuuskommentaar: Die skoonste taal | Die Nuus in Afrikaans - Koerant.co.za
Nog 'n aanduiding van die gesindheid teenoor taalkwessies was dat die regering nie 'n grondwetlike voorskrif uitgevoer het om 'n taalwet te skryf en te aanvaar nie. 'n Prokureur, Cornelis Lourens, het in eie hoedanigheid die regering hiervoor hof toe gesleep, en die saak gewen. Daar het wel in 2003 'n 'n omvattende konsep die lig gesien, maar is sonder verduideliking deur die regering herroep.
Afrifaorum het pas as deel van sy veldtog teen die Gautengse Onderwysdepartement om Afrikaanse skole te dwing om ook Engelse onderrig te bied, 'n beroep op Afrikaanse ouers gedoen om hul kinders op al die vlakke in Afrikaans te laat onderrig.
'n Finale probleem is dat selfs die grootste taalstryders dikwels 'n gemors daarvan maak as hulle die skoonste taal op skrif stel. Nie net is van die webwerwe en blogs wat hulle vir die saak van Afrikaans beywer gesaai met spel- en taalfoute nie, maar selfs van die groot Afrikaanse koerante moet periodiek skoonmaakaksies loop wanneer die stroom spel- en taalfoute wat op straat verskyn, hande uit ruk.